Carol

For kvinnenavnet, se Carol (navn).

En carol er en folkelig engelsk sang med røtter i middelalderen. I dag er carol nesten synonymt med julesang (Christmas carol).

Ordet kommer fra caroller, som var navnet på en fransk ringdans som var populær mellom 1150 og 1350. Carols var i seinmiddelalderen en type ballader med bibelske motiver – sammenliknbare med våre legendeviser – som ble sunget til dans. De hadde omkved og ble framført i vekselsang mellom en forsanger og de dansende som kor. Det fantes også carols som var uten bibelsk innhold.

Etter hvert kom carols i bruk som sanger under prosesjoner og mysteriespill, som den kjente «Coventry Carol» fra 1591. Etter reformasjonen kom carols i miskreditt i offentlige sammenhenger fordi de ble forbundet med katolsk kristendom, mens de levde videre som tradisjonsstoff i folkedypet. Likevel kom nyskrevne carols til; f.eks. komponerte William Byrd motett-liknende verk som han kalte carols. 

Fra 1800-tallet av fikk carols en renessanse, da mange ikke-religiøse carols ble nedskrevet fra folketradisjonen. Noen av dem ble omskrevet for kirkelig bruk, eller det ble skrevet nye i en tilstrebet middelalderlig stil, som George Ratcliffe Woodwards «Ding Dong Merrily on High» og William Morris' «Masters in this Hall».

Bibliografi
Christmas Carols New and Old, red. H. R. Bramley og John Stainer (1871)
The Cowley Carol Book, red. George Ratcliffe Woodward (1901–19)
The Oxford Book of Carols, red. Percy Dearmer, Martin Shaw og Ralph Vaughan Williams (1928)
The University Carol Book, red. Erik Routley (1961}
Carols for Choirs, red. David Willcocks, Reginald Jacques og John Rutter (1961–1988)
The New Oxford Book of Carols, red. Hugh Keyte and Andrew Parrott (1992)
The Penguin Book of Carols, red. Ian C. Bradley (1999)

Eksterne lenker
 Hymns and Carols of Christmas
 ChristmasCarolMusic.org 
 xmasMusic 

Lyriske sjangre
Britisk litteratur
Engelske ord og uttrykk
Litteratur fra middelalderen

tl:Pangangaroling
wa:Heye (tchanson d' Noyé)